ฝั่งตรงข้ามกับห้างโลตัสพระราม 1 บริเวณ 4 แยก จะมีร้านขาย ก๋วยเตี๋ยวหมูต้มยำ อยู่ร้านหนึ่ง ที่เป็นร้านขายดีมากในช่วงเที่ยง นิวคุงเลยแวะชิมเลย
ร้านจะเป็นแผงลอยกางอยู่ที่ 4 แยกเลย หาร้านได้ไม่ยาก และมีที่นั่งให้นั่งข้างทาง ราวๆ 5 โต๊ะ ได้ จะเปิดขายในช่วงเกือบๆเที่ยง จนไปถึงช่วงบ่ายๆก็ปิดร้านแล้ว
บรรยากาศร้านไม่ร้อนมาก ลมพัดถ่ายเท คนทำก๋วยเตี๋ยวอารมณ์ดี

ที่ร้านก็จะเน้นขายเมนู ก๋วยเตี๋ยวหมูต้มยำและก๋วยเตี๋ยวหมูน้ำใน 2 เมนูหลักๆเท่านั้น
ราคาต่อชามก็จะอยู่ที่ชามละ 25 บาท เท่านั้น

วันนี้นิวคุงได้สั่งกินเป็น มาม่าหมูต้มยำ ครับ
ได้มาในปริมาณที่เยอะคุ้มค่าเกินราคาเลย ทั้งเนื้อหมู ลูกชิ้น ให้เยอะดี คุ้มๆ และมีเนื้อติดกระดูกให้แทะเล่นๆด้วยน้า
รสชาติน้ำซุปต้มยำของร้านนี้จะเป็นรสหวานเผ็ดหน่อยๆ กินได้เรื่อยๆแบบที่ไม่ต้องปรุงเลย
ตัวลูกชิ้นก็เด้งอร่อยได้รสหวานหมูอ่อนๆดี ตัวเนื้อหมูนั้นออกเหนียวและติดมันไปหน่อย
ตัวเส้นมาม่าเป็นแบบเส้นยกแผง ไม่เหนียวหวานอร่อยเท่าเส้นมาม่า แต่ก็กินได้เรื่อยๆ สมราคา ครับ

สรุปโดยรวม (เต็ม 10)
ให้ 6 คะแนน รสชาติอร่อยกลางๆ ราคาถูก อิ่มคุ้มค่า

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  22 / 6 / 57
